**Ստեֆանի Մարչ** (անգլ.՝ Stephanie Caroline March, հուլիսի 23, 1974(1974-07-23), Դալաս), ամերիկացի դերասանուհի և հասարակական գործիչ։ Առավել հայտնի է «Օրենք և կարգ։ Հատուկ ստորաբաժանում» հեռուստասերիալում խաղացած Ալեքսանդրա «Ալեքս» Կեբոտի դերով և նրա «Համոզմունք» սփին-օֆֆով։

Կարիերա
-------

Ստեֆանի Քերոլայն Մարչը իր կարիերան սկսել է որպես դերասանուհի՝ ելույթ ունենալով դպրոցական բեմադրություններում։ Դպրոցն ավարտելուց հետո ընդունվել է «Հյուսիսարևմտյան համալսարան», որտեղ սովորել է բեմական խոսք և հղկել դերասանական վարպետությունը։ Ուսումն ավարտելուց հետո սկսել է աշխատել թատրոնում։ Հաջողության է հասել առաջին իսկ լսումներից։ «Միջամառային գիշերվա երազ» բեմադրությունում խաղացել է Ելենայի դերը։ 1999 թվականին մեծ առաջնաելույթ է ունեցել Բրոդվեյում՝ քննադատների կողմից բարձր գնահատված «Կոմիվոյաժորի մահը» բեմադրությունում։ Բացի դրանից, սկսել է իր կարիերան նաև հեռուստատեսությունում, հայտնվել է սերիալների և հեռուստաֆիլմերի էպիզոդներում։

Կարիերայի ամենամեծ հաջողությունը Ալեքս Կեբոտի դերն է «Օրենք և կարգ։ Հատուկ ստորաբաժանում» հեռուստասերիալում, որտեղ խաղացել է 2000-2003 թվականներին։ Նկարահանումների ընդմիջումների ժամանակ նկարահանվել է «Պետության գլուխ», «Միստր և միսիս Սմիթ» և այլ ֆիլմերում։ 2006 թվականին նկարահանվել է իր Ալեքս Կեբոտի դերի սփին-օֆֆում՝«NBC» ալիքի «Համոզմունք» դրամայում։ 2009 թվականին «Օրենք և կարգ։ Հատուկ ստորաբաժանում» հեռուստասերիալի տասներորդ եթերաշրջան է վերադարձել որպես հրավիրված աստղ, ինչպես նաև 2018 թվականինին նկարահանվել է տասնիններորդ եթերաշրջանի 19-րդ սերիայում։ Նկարահանվել է նաև «Ստի հայտնագործումը», «Ջեսի Սթոուն։ Գիշերային այց» ֆիլմի գլխավոր դերում, «Գրեյի անատոմիա», «30 ցնցումներ» և «Պատրաստված է Ջերսիում» սերիալներում։

Անձնական կյանք
--------------

2005-2015 թվականներին Ստեֆանին ամուսնացած է եղել խոհարար Բոբի Ֆլեի հետ։

2017 թվականի սեպտեմբերի 1-ից Ստեֆանին երկրորդ անգամ ամուսնացել է գործարար Դեն Բենթոնի հետ, որի հետ հանդիպել է իրենց հարսանիքից 22 ամիս առաջ։

Մարչը ապրում է Նյու Յորքում։

2000 թվականին լուսանկարվել է «Maxim» տղամարդկանց ամսագրի համար։ 2010 թվականին դարձել է «World of Children» ընկերության դեսպան։

Ֆիլմագրություն
--------------

| Տարի |  | Հայերեն անվանում | Բնորինակ անվանում | Դեր |
| --- | --- | --- | --- | --- |
| 1997 | ս | Վաղը կգա այսօրը | *Early Edition* | Արլին |
| 2000 | հֆ | Կոմիվոյաժորի մահը | *Death of a Salesman* | տիկին Ֆորսայթ |
| 2000-2012 | ս | Օրենք և կարգ։ Հատուկ ստորաբաժանում | *Law & Order: Special Victims Unit* | Ալեքսանդրա Կեբոտ |
| 2003 | կմֆ | Հնարքների սենյակ | *Focus Room* | Քիմ |
| 2003 | ֆ | Կառավարության գլուխ | Head of State | Նիկի |
| 2005 | ֆ | Միստր և միսիս Սմիթ | *Mr. & Mrs. Smith* | Ջուլի |
| 2006 | հֆ | Ջեսի Սթոուն։ Գիշերային այց | *Jesse Stone: Night Passage* | Սիսի Հեթուեյ |
| 2006 | ֆ | Ֆլանելե գիշերանոց | *Flannel Pajamas* | Քեթի |
| 2006 | ս | Համոզմունք | *Conviction* | Ալեքսանդրա Կեբոտ |
| 2006 | ս | Ստուդիա 30 | *30 Rock* | Գրետհեն |
| 2007 | ս | Գրեյի անատոմիա | *Grey's Anatomy* | Ջեյն |
| 2009 | ս | Փրկիր ինձ | Rescue Me | մեդիում |
| 2009 | ֆ | Ստի հայտնագործումը | The Invention of Lying | *շիկահեր աղջիկ* |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Movie Database — 1990.
2. 1 2  Internet Broadway Database — 2000.
3. ↑
4. ↑  The New York Times > Fashion & Style > Weddings & Celebrations > Stephanie March, Bobby Flay
5. ↑  Bobby Flay Files For Divorce From Wife Stephanie March Weeks After Separation
6. ↑  McNeil, Liz (2017 թ․ սեպտեմբերի 1). «Stephanie March Marries Dan Benton». People.com. Վերցված է 2017 թ․ սեպտեմբերի 2-ին.
7. ↑  Actress Stephanie March Joins World of Children as Celebrity Ambassador | Business Wire

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Broadway Database · Internet Movie Database · ԿինոՊոիսկ |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | BNF: 15539374w · ISNI: 0000000044201876 · LCCN: no2005106181 · VIAF: 53891210 · WorldCat VIAF: 53891210 |

 |